ທ່ານ Nguyen Tan Dung ພົບປະເຈລະຈາກັບທ່ານນາຍົກລັດຖະມົນ ຕີມາເລເຊຍ
ທ່ານນາຍົກລັດຖະມົນຕີ Nguyen Tan Dung
ພົບປະເຈລະຈາກັບປະທານາທິບໍດີສເກົາຫຼີ
(ພາບ: nguyentandung.blogspot.com)
(VOV)- ຕອນບ່າຍວັນທີ 19/11, ຢູ່ນອກກອງປະຊຸມສຸດຍອດອາຊຽນ 21 ແລະບັນດາກອງປະຊຸມສຸດຍອດທີ່ກ່ຽວຂ້ອງຊື່ງຈັດຂຶ້ນຢູ່ພະນົມເປັນ ປະເທດ ກຳປູເຈຍ, ທ່ານນາຍົກລັດຖະມົນຕີ Nguyen Tan Dung ໄດ້ມີການພົບປະເຈລະຈາກັບທ່ານນາຍົກລັດຖະມົນຕີມາເລເຊຍ Najib Tun Abdul Razak. ນາຍົກລັດຖະມົນຕີສອງທ່ານໄດ້ເຫັນດີເປັນເອກະສັນນຳກັນຈະຕ້ອງຈັດກອງປະຊຸມຄັ້ງທີ 5 ຄະນະກຳມະການປະສົມກ່ຽວກັບການຮ່ວມມືດ້ານເສດຖະກິດ, ເຕັກນິກ ແລະ ວິທະຍາສາດໂດຍໄວ. ສອງຝ່າຍກໍ່ໄດ້ເຫັນດີເປັນເອກະສັນນຳກັນຈະສົມທົບກັນຢ່າງແໜ້ນແຟ້ນໃນວິວັດການເຈຈາສັນຍາການພົວພັນຄູ່ຮ່ວມມືເສດຖະກິດຍຸດທະສາດເຂດປາຊີຟິກ (TPP) ຊື່ງສອງຝ່າຍພວມເຂົ້າຮ່ວມ.
ໃນການພົບປະເຈລະຈາກັບປະທານາທິບໍດີສເກົາຫຼີ Lee Myung bak ທ່ານນາຍົກລັດຖະມົນຕີ Nguyen Tan Dung ຢືນຢັນວ່າ ພັກ, ລັດຖະບານຫວຽດນາມ ຖືເປັນສຳຄັນ ແລະ ພ້ອມແລ້ວທີ່ຈະພ້ອມກັບຝ່າຍສເກົາຫຼີ ເພີ່ມທະວີສາຍພົວພັນຍຸດທະສາດຫວຽດນາມ-ສເກົາຫຼີ ກ່ວາອີກ; ທ່ານສະເໜີໃຫ້ຝ່າຍສເກົາຫຼີ ຈົ່ງສືບຕໍ່ສ້າງເງື່ອນໄຂສະດວກໃຫ້ສິນຄ້າຫວຽດນາມ, ໂດຍສະເພາະແມ່ນຜະລິດຕະພັນກະເສດແຊກຊືມເຂົ້າຕະຫຼາດສເກົາຫຼີ, ປະກອບສ່ວນເຮັດໃຫ້ວົງເງິນການຄ້າສອງປະເທດມີຄວາມດຸ່ນດຽງເທື່ອລະກ້າວ….